open-index/open-wikipedia-markdown huggingface dataset:
Alexis Claude Clairaut

**Alexis Claude Clairaut** (1713–1765) var en fransk astronom og matematiker.

Clairut ble medlem av franske vitenskapsakademiet allerede som attenåring (1731) etter sin avhandling *Recherches sur les courbes à double courbure*.

## Referanser


## Litteratur
* Grier, David Alan (2005): *[https://web.archive.org/web/20060821120909/http://www.pupress.princeton.edu/titles/7999.html When Computers Were Human]*, Princeton University Press. ISBN 0-691-09157-9.
* Casey, J. (1992): «Clairaut's Hydrostatics: A Study in Contrast» i: *American Journal of Physics*, Vol. 60, s.&nbsp;549–554.

## Eksterne lenker
* Chronologie de la vie de Clairaut (1713-1765)
* W.W. Rouse Ball: ''A Short Account of the History of Mathematics''
Radiogalakse

**Radiogalakser** er galaksar som sender ut radiobølger med en rate rundt én million ganger større enn Melkeveien. De er en type aktive galaksekjerner; og vertsgalaksen er stort sett alltid en elliptisk galakse.

Rundt radiogalakser finnes det to store områder, stort sett symmetrisk plasserte rundt galaksen, som sender ut det meste av radiostrålingen. Størrelsen på disse områdene for de største radiogalaksene er rundt 16&nbsp;millioner lysår, noe som kan sammenlignes med størrelsen på galaksehoper. Slike gigantgalakser er de største kjente objektene i universet

Motoren til radiogalakser er antatt å stamme fra galaksekjernen, siden de store radioområdene utenfor radiogalaksene nesten uten unntak er bundne til galaksekjernen gjennom jetstråler.

## Eksterne lenker
* 
* VLA-bilder av Cygnus A
Cao Rui

**Cao Rui** (tradisjonell kinesisk: 曹叡; forenklet kinesisk: 曹叡; pinyin: *Cáo Rùi*; født 204 eller 205, død 22. januar 239), stilnavn **Yuànzhòng** (元仲), formelt **Keiser Míng av Wèi** (魏明帝; *Wèi Míngdì: Altseende Wèikeiser*), var den andre keiseren av det Cao Wei-dynastiet i de tre rikers tid i Kinas historie. 

## Liv og virke
### Bakgrunn
Ifølge det tidlige Song-historikeren Pei Songzhi var Rùi sønn av Weis første keiser Cao Pi, som igjen var sønn av den siste 
Hàn-statsministeren Cao Cao, men ifølge Qing-historikeren Mou Guangsheng og den moderne historikeren Lu Bi var han snarere sønn av Yuan Xi. Hvem hans far virkelig var er fremdeles omstridt.

Cao Rui ble tronfølger fordi hans storebror Cao Ang var falt i kamp. Det skjedde under et bakhold av Zhang Xius styrker; Cao Ang overlot sin hest til Cao Cao, som slik klarte å unnslippe. Men Cao Ang måtte bøte med livet. 

### Keiser
Cáo Rùis styre er blitt vurdert ulikt i forskjellige perioder av Kinas historie. Som keiser vet man at han var en sterk militær strateg og en god leder dreven i å utnevne dyktige embedsmenn, og samtidig støttet han også personlig kunstnerne i riket. På en annen side brukte han mange ressurser på å bygge palasser og forfedretempler, og under hans styre ble de rivaliserende rikene Shu Han i vest og Østre Wu i sør bare sterkere befestet. 

Riket Wus leder Sun Quan sluttet dessuten å anerkjenne Wèis overherredømme etter 229, da han utropte seg til keiser. Statens ressurser ble i stor grad brukt på store byggeprosjekter og Rùis ønske om å ha mange konkubiner, som under hans styre var flere tusen. 

Våren 239 gjorde Cao Rui sin syn år gamle sønn Cao Fang til kronprins, og døde så selvsamme dag som han bestemte dette. Cao Fang etterfulgte ham som keiser. Det var også utpekt regenter for den mindreårige, Cao Shuang og Sima Yi. 

Dette valget av regenter var et alvorlig feiltrinn for Cáo-klanen, siden Cao Shuang tilranet seg all makten mens han likevel styrte dårlig, som førte til en voldelig reaksjon fra Yi, som i 249 styrtet ham i et statskupp og overtok Wèi-regjeringen, noe som gjorde at hans sønnesønn Sima Yan i 265 kunne styrte Wèi-dynastiet og sette opp sitt eget Jìn-dynasti.

## Referanser


## Litteratur
* Chen Shou: *[[Sanguozhi]]* 
* Pei Songzhi: *[[Sanguozhi zhu]]*

## Eksterne lenker
* Familiene Caos og Xiahous stamtre
Steatoda triangulosa

***Steatoda triangulosa*** er en av edderkoppene i gruppen kamfotedderkopper (Theridiidae). Hos hunnen finnes det noen lyse trekantede flekker på bakkroppen.

## Utseende
*Steatoda triangulosa* er en mellomstor edderkopp, 3,5-4 mm lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er brunlig, oval, litt flat og forholdsvis liten. Bakkroppen er hos hunnen stor og kuleformet, mørk, fra svart til mer rødbrun, med noen trekantede tydelige tegninger. Hos hannen er mønsteret mer utydelig. På det bakerste beinparets ytterste ledd, har de en fin kam av korte børster, derav familiens norske navn. 

Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

## Levevis
*Steatoda triangulosa* lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

Hunnen spinner eggene sine inn i en fritthengende, rund eggsekk. 

## Utbredelse
*Steatoda triangulosa* finnes i Europa. Den er vanligere lengre i sør, og sjeldnere nordover. Den ble første gang registrert i Norge i 2011, ved Fredrikstad, med funn av kun ett dyr. Den er åpenbart kommet til Norge på grunn av varehandel. Den mangler (ikke registrert) i Danmark og Sverige, men den finnes både på Kola og i Storbritannia.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Steatoda'' (tysk)

## Eksterne lenker
* 
* Kamfotedderkopper – edderkopper.net  (norsk)
Very Large Array

***Very Large Array*** (VLA) er et radioteleskopisk observatorium som ligger i området ved San Agustin i New Mexico. VLA ligger 80&nbsp;km vest for byen Socorro. Observatoriet har 27 gigantiske paraboler, hver med en diameter på 25&nbsp;m og en vekt på drøyt 200&nbsp;tonn.

## Se også
* Paranal-observatoriet
* La Silla-observatoriet
* Cerro Tololo Inter-American Observatory
* Very Large Telescope
## Eksterne lenker
*
Radioteleskop

**Radioteleskop** er et teleskop som benytter seg av radiobølger fra verdensrommet. Verdens største radioteleskop, FAST, utvikles i Kina og får en diameter på 500&nbsp;meter. Et godt radioteleskop må ha større åpning enn bølgelengden for å kunne «se» detaljer i radiokilden.

## Se også
*Radioastronomi
*Atacama Large Millimeter Array
Cao Fang

**Cáo Fāng** (hanzi: 曹芳; født 231/232, død 274), stilnavn **Lánqīng** (蘭卿), formelt også kjent under hans posthume tittel **Hertug Lì av Shàolíng** (邵陵厲公; *Shàolíng Lìgōng*), var den tredje keiseren av Cao Wei-dynastiet i de tre rikers tid i Kinas historie. Han var en av sønnene til Cao Kai, som igjen var sønnen til Cao Zhang, Cao Caos tredje sønn, men som ung ble han adoptert av Wèi-keiseren Cao Rui. Cáo Fāng var den lengstregjerende keiser av Wèi, men han hadde likevel aldri noen reell makt og ble dominert av regentene Cao Shuang, Sima Yi og Yis sønn Sima Shi. I 254 ble han avsatt av Sima Shi til fordel for Cao Mao, og etter avsettelsen beholdt han tittelen **Prins av Qí** (齊王; *Qíwáng*).

## Referanser


## Litteratur
* Chen Shou: *[[Sanguozhi]]* 
* Pei Songzhi: *[[Sanguozhi zhu]]*
LIGO

**LIGO** (forkortelse for *Laser Interferometer Gravitational-Wave Observatory*) er et anlegg for å oppdage gravitasjonsbølger. Eksperimentet er et omfattende samarbeidsprosjekt (LSC) som involverer rundt 600 forskere ved Massachusetts Institute of Technology og California Institute of Technology. Formålet med LIGO er å oppdage og studere gravitasjonsbølger fra verdensrommet.  

## Nobelpris
I 2017 fikk Rainer Weiss, Barry C. Barish og Kip S. Thorne Nobelprisen i fysikk for arbeidet med LIGO/VIRGO.

## Referanser


## Eksterne lenker
*
Halfdan Berle

**Halfdan Berle** (født 21. april 1861 i Halden, død 28. juni 1929) var en norsk arkitekt.

Berle var utdannet bygningsingeniør fra Kristiania tekniske skole og arbeidet som assistent hos Henrik Thrap-Meyer fra 1880 til 1886. Han utdannet seg til arkitekt i Berlin i årene fra 1886 til 1890. 

Etter arkitektutdannelsen arbeidet Berle tre år i Kristiansand, der man hadde stort behov for arkitekter til gjenoppbyggingen etter den store bybrannen i 1892. Fra 1895 drev han egen arkitektpraksis i Kristiania, der han også drev en fabrikk som laget bygningsdeler i terrakotta. Rundt 1900 tegnet Berle Egebergslottet i Gamle Aker. Etter Første verdenskrig var Berle bosatt i København.

Berle var sønn av Cort Reimers Berle (1822–82) og Maria Jacobine Keyser (1826–1917). Faren var skoleinspektør i Halden. Broren Jakob Keyser Berle (1859–1938) var bestyrer ved Berles skole i Kristiania, som forøvrig Halfdan hadde tegnet selv i 1898.

## Arbeider i utvalg

* Berles skole i Professor Dahls gate 30 på Frogner i Oslo (1894)
* Villa Valberg ved Kragerø (1898, senere revet) 
* Villa Bergene i Sigyns gate 2a i Oslo (1899)
* Egebergslottet i Akersveien 24b i Oslo (1900)
* Slagen kirke ved Tønsberg (1901)
* Holmgill kirke i Aremark (1902)
* Rød herregård i Halden (ombygging, 1902)
* Drammensveien (Oslo) 99 i Oslo (ombygging for William Nygaard, 1902)
* Trøgstad kirke i Skjønhaug (ombygging, 1904)
* Kongsdelene kirke i Hurum (1905)
* Tøyen småkirke i Oslo (1907)
* Brumund skole i Veldre i Ringsaker (1925)
* Halden rådhus (ombygging, 1902)

## Referanser
Cao Huan

**Cao Huan** (hanzi: 曹奐, pinyin: *Cáo Hùan*; født 246, død 303), stilnavn: **Jǐngmíng** (景明), formelt kjent som **Keiser Yuán av Wèi** (魏元帝; *Wèi Yuándì*), født **Cáo Huáng** (曹璜 – han skiftet navn siden et navnetabu med navnet Huáng var vanskelig å gjennomføre av rent praktiske årsaker), var den femte og siste keiseren av Cao Wei-dynastiet i de tre rikers tid i Kinas historie. Han var en sønn av Cao Yu, Prinsen av Yan, som igjen var en Cao Caos yngste sønner. Cáo Hùan hadde ikke noen reell makt over riket, men ble dominert av regenten Sima Zhao, som også hadde innsatt ham som keiser etter hans forgjenger Cao Mao hadde blitt drept i et forsøk på å få tilbake makten. I 263, i Hùans formelle regjeringstid, erobret wèigeneralene Zhong Hui og Deng Ai det rivaliserende riket Shu Han for Wèi med en styrke på 180&nbsp;000 soldater.

I 265 abdiserte Hùan til fordel for Zhaos sønn Sima Yan, som dermed ble keiser Wu av Jìn. Hùan fikk da tittelen *Prinsen av Chénliú* (陳留王; *Chénliú Wáng*), som han beholdt helt til sin død i 302. Ikke mye er kjent om Hùans liv etter abdikasjonen, men han fikk beholde enkelte av sine keiserlige privilegier. Da han døde fikk han en keiserlig begravelse og et posthumt navn. 

## Referanser


## Litteratur
* Chen Shou: *[[Sanguozhi]]* 
* Pei Songzhi: *[[Sanguozhi zhu]]*
Gravitasjonsbølgedetektor

**Gravitasjonsbølgedetektor** er en eksperimentell anordning med formål å måle gravitasjonsbølger. Den skal kunne kjenne av svært små forvrengninger i romtiden, slike som forutsies av den generelle relativitetsteorien. Følsomme detektorer er en forutsetning for gravitonastronomi.

## Historikk
Rundt 1960 hadde en nyvåknet interesse for Einsteins gravitasjonsteori og den tekniske utviklingen åpnet nye muligheter for å teste relativistiske effekter, noe som inspirerte amerikaneren Joseph Weber til å konstruere verdens første gravitasjonsbølgedetektor. En slik *Weberstav* var en enkel anordning i form av en solid, kraftig metallstang som var godt isolert fra omverdens vibrasjoner. Tøyninger i rommet som følge av en innfallende gravitasjonsbølge eksiterer stangens resonansfrekvens og kunne forsterkes til nivåer som var mulig å oppdage. 

Weberstaver er ikke følsomme nok til å oppfatte annet enn ekstremt kraftige gravitasjonsbølger. Moderne former av Weberstaver finnes fremdeles i drift, kjølte av kryoteknikk og med superledende SQUID-arrangement for å oppdage vibradsjon.

MiniGRAIL er en sfærisk gravitasjonsbølgeantenne som også benytter dette prinsippet. Den finnes ved Universitetet i Leiden og består av et prsisjonstilpasset &nbsp;kg kule som er kryoteknisk nedkjølt til 20&nbsp;mK.

## Interferometre

En følsommere type detektor utnytter laserinterferometri for å måle gravitasjonsbølger indusert av bevegelse mellom separerte «frie» masser. Et halvt dusin markbaserte slike detektorer er i drift, hvorav den mest følsomme er LIGO.

## Referanser


## Se også
* Graviton
Radialhastighet

**Radialhastighet** er den komponenten av et formåls hastighet som er rettet mot eller fra en observatør. Radiell hastighet kan måles med dopplereffekten.
TINEstafetten

**TINEstafetten** er en årlig stafett som arrangeres i midten av mai for elever i 6.–9. klasse. TINEstafetten arrangeres av Norges Friidrettsforbund (NFIF) og TINE, der målet er å fremme fysisk aktivitet og breddeidrett blant barn og unge. Hvert år deltar over  ungdommer, fordelt på rundt 300 arrangementer, for å dele løpeglede og drive med idrett i skolen. 

TINEstafetten er for alle og hele klassen kan delta. Skolen kan melde på så mange lag man vil. Hvert lag består av 4 jenter og 4 gutter, samt to reserver. Hver deltaker løper 200 meter. Man kan også løpe melde på lag i Åpen klasse, der man kan sette sammen lag uavhengig av kjønn og klasse. I 2011 rundet stafetten 1 million løpere og i 2018 feiret TINEstafetten 25-årsjubileum.

Det var Norges Friidrettsforbund, ved Karin Eftedal som også blir kalt «TINEstafettens mor», som i 1993 henvendte seg til TINE for å få sponset en friidrettsstafett på skoler. TINE ble med på dette samarbeidet for å motivere til økt fysisk aktivitet og bevissthet rundt kosthold hos ungdom. Siden den gang har løpeglade skoleelever fra hele landet deltatt i det som har blitt verdens største stafett.

Norges Friidrettsforbund er teknisk ansvarlig for gjennomføringen av samtlige arrangementer.

## Referanser


## Eksterne lenker
*
Olav Olson

**Olav Olson**  (født 17. september 1879, død 19. juni 1945) var en norsk arkitekt. Han var en av de første i Norge som tegnet ferdighus. Ansatt ved Strømmen Trævarefabrik 1899-1919.

## Arbeider i utvalg

* Villa Höfði i Reykjavík på Island (1908)
* Fredheim skole i Lørenskog (1913) 
* Villa Holmenseter, Holmenkollveien 88, i Oslo (1914)
* Dobbelthuset, lærerboliger på Stalsbergjordet (1923), Nissens vei 2A&B, Skolegata 13 fram til 1987, Strømmen
* Strømmen kirke (1929)
* Ljan kirke (1932)
* Kolbotn kirke (1932)
* Kirkeveien 102 i Aker (1934)
* Villa Nordstrøm (1912), Strømsalleen 4 i Rælingen. Hans egen bolig.
*Lilleaker Folkets hus på Lilleaker i Oslo (1905)

## Referanser


## Kilder
* Lars Mæhlum: Olav Olson hos SNL

## Eksterne lenker
*
Cao Mao

**Cáo Máo** (hanzi: 曹髦; født 241, død 260), stilnavn **Yànshì** (彥士), formelt også kjent under hans posthume tittel **Hertug av Gāoguìxiāng** (高貴鄉公; *Gāoguìxiāng Gōng*), var den fjerde keiseren av Cao Wei-dynastiet i de tre rikers tid i Kinas historie. Han var en av sønnene til Cao Lin, som igjen var sønnen til Cao Pi, Wèis grunnlegger og Cao Caos andre sønn. Cáo Máo hadde aldri reel makt i sin regjeringsperiode, men ble dominert av Sima Yis to sønner, Sima Shi og Sima Zhao. Máo ble beskrevet som intelligent og omhyggelig, og han gjorde gjentatte forsøk på å ta tilbake makten fra Sima-klanens regenter, men mislyktes. I 260 ble han drept i et mislykket kupp mot Zhao. Etter sin død fikk han den posthume rangen hertug i stedet for keiser.

## Referanser


## Litteratur
* Chen Shou: *[[Sanguozhi]]* 
* Pei Songzhi: *[[Sanguozhi zhu]]*
Egenbevegelse

**Egenbevegelse** er en stjernes (vinkel)bevegelse tangentielt mot synslinjen. Selv om stjernenes hastigheter typisk går opp til et titalls eller hundretalls km/s, er deres avstand så store at egenbevegelsen blir ligen. At noen stjerner kan produsere sine egne bevegelser ble oppdaget av Edmund Halley i 1718 da han sammenlignet moderne observasjoner med gamle kilder. Den største egenbevegelsen går opp til noen buesekunder per år, noe som er høyst merkbart over en slik tidsbase. I prinsippet bestemmes egenbevegelsen fremdeles helt enkelt gjennom at stjernenes posisjoner måles med flere års mellomrom. I praksis har man imidlertid store problemer med å tilordne observasjonene til et felles referansesystem. Først i Hipparcos-prosjektet har man fått stjerneposisjonene og egenbevegelsen inn i et veldefinert ikke-roterende system knyttet til fjerne kvasarer. Stor egenbevegelse er ofte et tegn på litt avstand, og Barnards stjerne (bildet) er bare en av solens nærmeste naboer i Melkeveien. En fjern stjerne som Deneb (alfa i Svanen) har derimot en egenbevegelse på ca. 0,002&nbsp;buesekunder per år.

Mønstre i egenbevegelse avslører større strukturer som stjernestrømmer, Melkeveiskivens generelle rotasjon og den vilkårlige bevegelsen av stjerner i den galaktiske haloen.

## Referanser
Beregningsvitenskap

**Beregningsvitenskap** eller **numerisk analyse** er en gren innen matematikken og datavitenskapen hvor løsninger utregnes ved hjelp av numeriske beregninger; læren om konstruksjon og analyse av algoritmer. Til forskjell fra vanlig matematisk analyse, den analytiske, utgjør numerikken fra analytiske oppstillinger som kan deles inn i stegintervall, diskretiseres, for å løses.

Numerikken begrenses av de feil denne diskretiseringen medfører samt de problemer som kommer fra de analytiske oppstillingene. Vanligvis avhenger diskretiseringen av dataenes manglende evne til å representere vilkårlige reelle tall.
Liste over utøvere i Giro d’Italia 2011

**Liste over utøvere i [[Giro d'Italia 2011]]**

## Noter

## Eksterne lenker
*Startlist for Giro d'Italia 2011, procyclingstats
*
Andreas Scherer

**Andreas Scherer** er en tysk tidligere skihopper som konkurrerte for Vest-Tyskland og deretter det forente Tyskland.

Han deltok i verdenscupen i årene 1988 til 1995, med 42.-plass i 1992/93 som beste sammenlagtplassering. Samme sesong ble han nummer 17 sammenlagt i den tysk-østerrikske hoppuka. Beste plassering i enkeltrenn i verdenscupen var 6.-plass i Garmisch-Partenkirchen 1. januar 1993. Han var også på det tyske laget som ble nummer 2 i lagkonkurransen i storbakken i Planica 28. mars 1992.

I VM i Falun i 1993 ble han nummer 29 i normalbakken.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Museene for kystkultur og gjenreisning i Finnmark

**Museene for kystkultur og gjenreisning i Finnmark IKS** ble etablert i 2006 som en fusjon av fem små museer på kysten av Finnmark. Selskapet eies av kommunene Hammerfest, Måsøy, Nordkapp, Gamvik og Berlevåg. Avdelingene har beholdt sine gamle navn. Disse er: Gjenreisningsmuseet for Finnmark og Nord-Troms i Hammerfest, Måsøy museum i Havøysund, Nordkappmuseet i Honningsvåg, Foldalbruket i Kjøllefjord, Gamvik museum og Berlevåg Havnemuseum. Hovedkontoret ligger i Honningsvåg.

## Referanser


## Eksterne lenker
*Museene for kystkultur og gjenreisning i Finnmark
Mediodactylus heterocercum

***Mediodactylus heterocercum*** er en gekko.

Den er utbredt i sørøstlige Tyrkia, nordlige og østlige Syria, Irak og Iran i tørre fjellområder fra 400 til 1000 moh. Arten er nattaktiv, og trives i områder med mye stein, buskmark, halvørken og forlatte bygninger.

## Litteratur
* 
* 

## Eksterne lenker
*
Jøssingposten

***Jøssingposten*** var en av de illegale avisene som ble utgitt under den tyske okkupasjonen av Norge under andre verdenskrig.

Avisen ble opprinnelig startet sommeren 1941, under det manende navnet ***Send videre***. Utgiver og redaktør var Ingeborg Refling Hagen, en kjent forfatter og kulturpersonlighet. I september ble navnet på publikasjonen forandret til *Jøssingposten*, med undertittelen «hvori opptatt *Send videre*». «Jøssing» var en betegnelse på anti-nazistiske nordmenn under andre verdenskrig.

Hagen var fra før midtpunktet i en kulturell og litterær krets, og mange av hennes bekjente fra dette miljøet deltok snart i arbeidet med avisen. Den kom to – tre ganger i uken og ble spredt både i Oslo og ut over landet. Produksjonen forgikk i Hagens hjem Nordjordet på Ekeberg i Oslo, der hun hadde både skrivemaskin og duplikator. Den kom til å bli en av Oslos største i den tiden den kom ut.

Selv unngikk hun å skrive i avisen. Hennes skrivestil var for kjent, og risikoen for å bli avslørt for stor. Under produksjonen av avisen hadde hun også pønsket ut en beredskapsplan i tilfelle razzia: De ferdige avisene ble plassert i badekaret, med et laken over. Ved siden av sto en kurv skittentøy, og på ovnen et femti-liters spann med kokende vann. Planen var å hive alt utstyr i badekaret og dumpe tøy, varmtvann og såpe over. Hagen regnet med at det var menn som gjennomførte razziaer, og at menn ikke ville rote i møkkete vann og skittentøy.

Tross alle forsiktighetsregler ble hun arrestert i desember 1941. Hun satt inne til sommeren 1944, men tyskerne klarte ikke å få et ord ut av henne. Psykisk var hun langt fra knekt, men oppholdet tæret på helsa og brøt henne ned fysisk. Sammen med henne ble flere av gruppas medlemmer tatt: Sonja Coucheron, Rolf Thallaug Olsen, Frithjof Hjalmar Reppen (1893–1945) og Thora Robert. Reppen endte livet i en tysk konsentrasjonsleir.

Etter en stund klarte de gjenværende deltakerne i gruppa å få i gang *Jøssingposten* igjen. Denne gangen var Jacob B. Schieve-Nielsen redaktør.

Neste anslag mot avisen kom sommeren 1943. Da ble sju av folkene bak avisen arrestert. Blant dem var Rakel Evje, Hans Stampe, Wenche Holtermann og Anna Østby. Holtermann ble sendt som NN-fange til Ravensbrück, men overlevde. Østby ble arrestert, slapp først ut, men ble arrestert på nytt. Hun ble sendt til Tyskland og vendte ikke tilbake.

## Referanser
Luca Galletti

**Luca Galletti** (født 14. september 1980 i Lugo) er en italiensk sprinter, som hovedsakelig konkurrerer på 400 meter. 

## Resultater
Han deltok i EM i friidrett 2010 i Barcelona, med det italienske stafettlaget. I semifinalen løp Claudio Licciardello, Luca Galletti, Domenico Fontana og Marco Vistalli. De kom til finalen, men Domenico Fontana løp ikke finaleløpet; der bestod laget av Marco Vistalli, Luca Galletti, Claudio Licciardello og Andrea Barberi. Italia kom på åttende- og sisteplass i finalen, med tiden 3.04,20.

## Referanser


## Eksterne lenker
* 
* Profil hos European Athletics
Mediodactylus spinicaudum

***Mediodactylus spinicaudum*** er en gekko som er utbredt i fjellkjeden Kopet Dag på grensen mellom Iran og Turkmenistan.

## Litteratur
* 
* 

## Eksterne lenker
*
Steil og hel

***Steil og hel*** var en av de illegale avisene som ble utgitt under den tyske okkupasjonen av Norge under andre verdenskrig.

*Steil og hel* ble startet høsten 1941, da okkupantene beslagla folks radioapparater for å forhindre at man lyttet på sendingene fra London. Avisnavnet spilte på nazistenes beryktede Hitler-hilsen. Avisen utkom de fleste dager fram til 1943. Redaktører var Kåre Grinseng og Birger Tvedt.

I februar 1943 ble avisen rullet opp. Grinseng ble arrestert sammen med Per Blikberget, Harald Johansen, Ola Koppang og Finn Molvig. Alle ble sendt til Tyskland, men overlevde konsentrasjonsleirene.

## Referanser
Massimo Rigoni

**Massimo Rigoni** (født 24. november 1961 i Asiago) er en italiensk tidligere skihopper som representerte GS Fiamme Gialle.

Han deltok i verdenscupen i årene 1979 til 1987, med 7.-plass i 1981/82 som beste sammenlagtplassering. Samme sesong ble han nummer 22 i den tysk-østerrikske hoppuka. Hans beste plassering i enkeltrenn i verdenscupen var 2.-plass, som han greide tre ganger – i normal- og storbakken i Thunder Bay 23. og 24. januar 1982 og i Engelberg 31. januar 1982.

Massimo Rigoni var med i VM i 1982, 1984 (lag) og 1985, med 12.-plass i normalbakken i Oslo i 1982 som beste individuelle resultat. I OL i Sarajevo i 1984 ble han nummer 16 i normalbakken og 34 i storbakken. Han deltok i VM i skiflyging i 1981, 1983, 1985 og 1986, med 21.-plass i Harrachov i 1983 som beste plassering.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Massimo Rigoni  (besøkt 21. april 2011)

## Eksterne lenker
*
Mediodactylus sagittiferum

***Mediodactylus sagittiferum*** er en gekko.

Den er bare kjent et lite område i den iranske delen av Balutsjistan. De fleste kjente eksemplarene er funnet på stammer og grener til akasier.

## Litteratur

* 

## Eksterne lenker
*
Bjorøy skule

**Bjorøy skule** er en offentlig barneskole i Øygarden kommune i Vestland fylke. Skolen ligger på Bjorøy øst i kommunen. Det er en av de minste skolene i kommunen, men elevtallet var på 2010-tallet i rask økning. Skolen tar imot elever fra 1. til 7. trinn, og har 123 elever i skoleåret 2019/2020. I 2011 var elevantallet 109.

Per skoleåret 2019/2020 er Renathe Fagerbakke skolens rektor.

Skolens hovedmålform er siden 1982 bokmål, og alle elevene har denne målformen.

## Referanser


## Eksterne lenker
*
Mats Glenngård

**Mats Glenngård** (født 18. april 1952 i Norrköping) er en svensk musiker (fiolin) som blant annet er medlem av folkrockbandet Kebnekajse. Han har bidratt til å introdusere folkemusikken i den svenske rocken.

Glenngård kom fra en musikalsk familie faren spilte trompet og moren piano.
Mats Glenngård begynte å spille fiolin i den kommunale musikkskolen, og lærte seg også å spille gitar uten leksjoner og noter.

Som ung var han medlem av gruppen *Funny Faces* og *Homo Sapiens*, som spilte poprock inspirert av Crosby, Stills & Nash. Han innledet senere et samarbeid med Kenny Håkansson fra Mecki Mark Man, som stiftet bandet Kebnekajse. *Homo Sapiens* hadde spesialisert seg på vokalsang medvirket som Homo Sapiens kör på gruppens debutalbum *Resa mot okänd mål* fra 1971 deretter skiftet bandet navn til Kebnekajse. Mats Glenngård var medlem av Kebnekajse mellom 1971 og 1978, og kom tilbake til gruppen da den ble gjenforent i 2001. 

Han har utgitt to soloalbum, *Kosterlage* og *Violin race*. Han har også spilt som studio- og konsertmusiker med en lang rekke andre artister.

## Eksterne lenker
*
Marko Mlakar

**Marko Mlakar** er en slovensk tidligere skihopper som konkurrerte for Jugoslavia.

Han deltok i den tysk-østerrikske hoppuka fra 1975 til 1980, med 42.-plass i 1978/79 som beste sammenlagtplassering. Beste plassering i enkeltrenn var 14.-plass i Garmisch-Partenkirchen 2. januar 1979. I VM i Lahtis i 1978 ble han nummer 36 i storbakken og 39 i normalbakken. I VM i skiflyging i Vikersund i 1977 ble han nummer 38 av 42 deltakere. Han ble nummer 3 i det internasjonale rennet Janez Polda Memorial i storbakken i Planica 19. mars 1978.

I senere år har Marko Mlakar vært teknisk delegert (juryleder) i FIS og rennleder i Planica. Han kom i medienes søkelys i 2009 da juryen med ham som leder avbrøt et testrenn i skiflygingsbakken i Vikersund der flere kvinnelige hoppere skulle ha deltatt. De kvinnelige hopperne fikk imidlertid hoppe dagen etter.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2011: All international competitions, all podium winners and competitors with the longest ski jumps and flights

## Eksterne lenker
*
Krokan turisthytte

**Krokan turisthytte** er Norges første turisthytte, i dag tilhørende Norsk industriarbeidermuseum. Tidligere ble den eid av Skien-Telemark Turistforening, et lokallag av Den Norske Turistforening (DNT). Krokan turisthytte ligger i Tinn kommune i Telemark, 300 meter vest for Rjukanfossen.

Krokan Turisthytte var Den Norske Turistforenings første turisthytte, og var opprinnelig en husmannsplass som lå under gården Fosso,  men ble i 1856 skilt ut som egen husmannsplass. DNT kjøpte Krokan i sitt stiftelsesår 1868 og åpnet hytta i 1871 for tilreisende, som kom fra rundt om i Europa for å se Rjukanfossen.

Norsk Hydro overtok Krokan i 1901, etter at Sam Eyde kjøpte Rjukanfossen, og var i rundt 90 år i Norsk Hydros eie, før hytta igjen ble kjøpt tilbake av Claus Helbergs Stiftelse i DNT. Claus Helberg er best kjent som en av sabotørene i tungtvannsaksjonen på Vemork, men han var også svært engasjert i arbeidet for å spre gleden ved friluftsliv. Idag står det en statue av Claus Helberg utenfor Krokan turisthytte.  Krokan turisthytte ble overtatt av Norsk industriarbeidermuseum 1. januar 2018.

## Referanser
Nordisk mesterskap i fotball 1972–77

**Nordisk mesterskap i fotball 1972&ndash;77** var ellevte utgave av Nordisk mesterskap i fotball. , ,  og  deltok.

Den ellevte utgaven gikk over 6 år, mot normalt for de øvrige utgavene av mesterskapet; 4 år. 

Sverige fortsatte sin dominans, denne gangen tett fulgt Danmark, og tok sin niende strake seier i turneringen.

## 1972
### Kamper

----

----

----

----

### Tabell

## 1973
### Kamper

----

----

----

----

### Tabell

## 1974
### Kamper

----

----

----

----

### Tabell

## 1975
### Kamper

----

----

----

### Tabell

## 1976
### Kamper

----

----

----

----

----

### Tabell

## 1977
### Kamper

----

----

----

----

### Tabell

## Referanser
Andelslaget MS Jøsenfjord

**Andelslaget MS Jøsenfjord** ble stiftet 11. februar 2011 med det formål å kjøpe MS «Jøsenfjord» og få skipet hjem til Ryfylke. Andelslaget er en ideell forening som skal eie, restaurere og drive MS Jøsenfjord som et verneverdig veteranskip. Andelslaget har samlet inn penger fra privatpersoner og bedrifter og 8. april 2011 kunne laget kjøpe skipet for 35&nbsp;000 euro fra de tidligere eiere i Nederland. Etter slippsetting i den Oever i Nederland seilte skipet hjem 18. april 2011 og to dager senere kom det frem til sin nye fortøyningsplass i Sandangervågen på Randøy i Hjelmeland.

Andelslaget deltar i utgivelsen av tidsskriftet Dampskibsposten sammen med andre veteranbåtlag.

## Eksterne lenker
* 
*
Flerbrukshall

En **flerbrukshall** er en idrettshall som er spesielt laget for utøvelse av mer enn en type idrett, i motsetning til en spesialhall, som er laget for utøvelse av kun én idrett.

En flerbrukshall kan også ofte brukes til arrangementer som ikke er idrettsrelaterte, så som konserter, utstillinger og konferanser.
Idrettshall

En **spesialhall** er en idrettshall som er spesielt laget for utøvelse én type idrett, i motsetning til en flerbrukshall, som er laget for utøvelse av flere ulike idretter.
Sandbane

En **sandbane** er et idrettsanlegg som er spesielt laget for utøvelse av mer enn en type sandidrett.
En sandbane brukes som oftest til sandvolleyball, sandhåndball eller sandfotball, men også til idrettene beachminton (sandbadminton) eller tambeach.

## Eksterne lenker
* NVBFs nettsider - Sandbaner i Norge
Rjukan sandbane

**Rjukan sandbane** er en utendørs sandbane som ligger ved siden av Rjukanbadet i tilknytning til Rjukan stadion på Rjukan. Banen er for idrettene sandvolleyball, sandhåndball og sandfotball, og stod ferdig bygget 24. juli 2003. Eier er Rjukan idrettslag.

Rjukan Sandbane ble offisielt åpnet 22. august 2003, med kamp mellom det som da var Norges to best rankede damelag i sandvolleyball Maaseide/Glesnes mot Håkedal/Tørlen. Anlegget mottok spillemidler da den ble bygget med midler fra nærmiljøanleggspotten.

Rjukan Sandbane er satt sammen av to anlegg, en sandvolleyballbane og en flerbruksbane, og måler 42 x 24 meter, inngjerdet med 3 meter høyt gjerde. Banen driftes av Rjukan idrettslag, er ubetjent, men alltid åpen for allmennheten unntatt i vintersesongen.
Saaheim Sandhall

**Saaheim Sandhall** er en innendørs sandvolleyballhall som ligger ved siden av Saaheimhallen i tilknytning til Saaheim Kraftstasjon på Rjukan. Hallen ligger i 5. etasje i «Saaheimsoperaen» som kraftstasjonen har blitt kalt på folkemunne, og ble bygget i 1914-15 som en industrihall, før den ble ombygget til idrettshall i 1991. 
Saaheim Sandhall ble offisielt åpnet som Norges femte sandvolleyballhall 16. desember 2006, og ble til i et samarbeid mellom Hydro Energi, Tinn kommune, Rjukan videregående skole og Rjukan idrettslag. Anlegget ble delvis finansiert med midler fra Norsk Tipping.

Hallen inneholder to innendørs sandvolleyballbaner med fulle internasjonale mål, og har 12 meters takhøyde. 
Hallen driftes av Tinn kommune, og er ubetjent.
Guds Fred

**Guds Fred-fellesskapet** var en norsk kristen ungdomsbevegelse som drev fra 1972 til 1980, hovedsakelig i Oslo. Fellesskapet var et av de tydeligste norske uttrykkene for Jesusbevegelsen på 1970-tallet.

Sokneprest Leif Salomonsen tok kontakt med Guds Fred-miljøet og startet gospelkvelder i Trefoldighetskirka annenhver søndag. Gospelkveldene samlet på det meste 2000 mennesker. Guds Fred ble landskjent gjennom plakatdesign og nyskrevne sanger. Sangene ble publisert i sangboka *Kampsanger og Fredsviser* som ble trykt i flere opplag. Fellesskapet ga også ut to LP-er: *Guds Fred* i 1973 og *Brødskiva* i 1979. Visegruppa Kari Hansa og Gregers Hes hadde utspring i Guds Fred.

Gjennom sitt gatearbeid og oppsøkende virksomhet kom Guds Fred-fellesskapet i kontakt med mange unge mennesker med eksistensielle spørsmål, stoffavhengige uten gode nettverk og mennesker som slet med psykiske problemer. 
Guds Fred hadde sin hovedbase i Norbygata 45 på Grønland i Oslo. For å styrke det sosiale og diakonale arbeidet ble det dannet bokollektiv på Fredens bolig på Krokskogen ved Lommedalen, på Styve gård ved Voss og på Fjellgården i Arna. Fellesskapet hadde mange heltidsarbeidere. De fikk ikke lønn, men jobbet for kost og losji. Mange av heltidsarbeiderne hadde helse- og sosialfaglig bakgrunn.

I 1980 ble Guds Fred-fellesskapet aktivt nedlagt av ledelsen til tross for at gospelkveldene samlet fulle hus og miljøet tiltrakk seg mange unge mennesker. Selv så sent som på midten av 80-tallet ble det arrangert gospelkvelder i Trefoldighetskirka med så mange ungdommer tilstede at man sågar satt tett i tett på gulvet i midtgangen fordi alle benkeradene var smekkfulle.

## Referanser


## Litteratur
* Jan Inge Sørbø. *Blomsterbarn i kyrkja*. Samlaget, 1985. ISBN 82-521-2616-2
* Jørgen Aass. *Levende Fellesskap, visjonen fra Guds Fred*. Vårt Land forlag 1982 ISBN 82-90021-27-5
* Lars Mørch Finborud. *Frisk luft mot åndelig forurensing*. Vinduet nr 1, 2011, Gyldendals tidsskrift for litteratur
* Inger-Lise Finstad *Brennende hjerter. Jesusbevegelsen og de radikale 70-åra. Essay*. Efrem forlag 2022
Arkitekturåret 1920

**Arkitekturåret 1920** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1920.

## Bygninger
* Cenotaph i London, designet av Edwin Lutyens, fullføres.
* Legislative Building i Winnipeg, Manitoba, Canada fullføres.

## Priser og utmerkelser
* Eckersbergmedaljen: Poul Holsøe 
* Olympisk sølvmedalje – Holger Sinding-Larsen fra Norge for *Prosjekt for en gymnastikkskole* (ingen andre medaljer ble utdelt).
* Prix de Rome, arkitektur: 
**Michel Roux-Spitz premier grand prix
**Marc Brillaud de Laujardière second grand prix
* Royal Gold Medal – Charles Louis Girault
*Sundts premie for Professor Dahls gate 46 B til arkitekt Bjercke & Eliassen
## Fødsler

* 23. januar – Gottfried Böhm, tysk arkitektur
* 27. mai – Vilhelm Wohlert, dansk arkitekt (død 2007)
* 14. juli – Anne Tyng, amerikansk arkitekt (død 2011)
* 30. august – Harald Deilmann, tysk arkitektur og forfatter (død 2008)
* 30. oktober – Herman Krag, norsk arkitekt (død 1982)

## Dødsfall
* 17. mai – Jean-Louis Pascal, fransk arkitekt (født 1837)
* 27. juni - Hack Kampmann, dansk arkitekt, kongelig bygningsinspektør og  professor i arkitektur (født 1856)
* 14. desember – Otto Wilhelm Scharenberg, tysk arkitekt og byplanlegger (født 1851)


Peter_Celsing_1967a.jpg|Peter Celsing(1920–1974)

## Referanser
La Flèche Wallonne 2011

**La Flèche Wallonne 2011** var den 75. utgaven av sykkelrittet La Flèche Wallonne. Det ble arrangert 20. april 2011.

## Resultater

## Eksterne lenker
*
Båtben

**Båtben** er flertydig:
*Skafoidbeinet: En bit av skjelettet i håndroten.
*Os naviculare: En bit av skjelettet i fotroten.
Riot Factory

**Riot Factory** er et norsk plateselskap, som med kontorer i Trondheim og Oslo. Plateselskapet ble grunnlagt i 2011 og drives av Stian Denstad, Arne Johannessen og Jonny Hanger Humstad. Riot Factory sine artister distribueres av Musikkoperatørene AS i Norge og INgrooves i resten av verden. 

Riot Factory står også bak *Alternativ Julekalender*, som hver desember sprer norsk undergrunnsmusikk i julekalenderform.
Plateselskap vant NTNUs musikknæringspris i 2013.

## Referanser


## Eksterne lenker
* 
* Utvikling/Klassekampen
Arkitekturåret 1811

**Arkitekturåret 1811** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1811.

## Bygninger
* Vingen for Representantenes hus i United States Capitol, tegnet av William Thornton og Benjamin Latrobe fullføres.
* John Nash planlegger Regent Street og Regents Park områdene i London.
* 1723→1811: Ombygging og restaurering av klosteret *[[Bom Jesus do Monte]]* i Braga, Portugal til barokkstil avsluttes.

## Priser
* Prix de Rome, arkitektur: 
**Universitets palass'', Jean-Louis Provost premier prix
**Renié, deuxième prix

## Fødsler
* 22. januar - Gottfried von Neureuther, tysk arkitekt (død 1887)
* 3. mars - Hugo von Ritgen, tysk arkitekt (død 1889)
* 3. april - Giuseppe Poggi, italiensk arkitekt og ingeniør (død 1901)
* 13. juli - George Gilbert Scott, engelsk arkitekt (død 1878)
* 8. november - Friedrich Hitzig, tysk arkitekt (død 1881)
* 21. november - Joseph Caspar Jeuch, sveitsisk arkitekt (død 1895)

## Dødsfall
* 21. januar - Jean François Thérèse Chalgrin, fransk arkitekt (født 1739)
* 5. mai - Robert Mylne, skotsk arkitekt (født 1734)
* 22. august - Juan de Villanueva, spansk arkitekt (født 1739)
* 8. september - Andrejan Sakharov, russisk arkitekt (født 1761)
* Emanuele Andrea Tagliafichi, italiensk arkitekt (født 1729)
Rotvelt

En **rotvelt** eller ei **rotvelte** er et tre som har blåst overende og revet med seg roten slik at denne blir liggende vertikalt. Ofte følger det med jord og stein, som sitter fast på røttene. 

Grantrær blåser lettere overende enn furutrær, fordi grantrær har røtter som vokser mer horisontalt og overfladisk på bakken enn furutrær. Furutrær setter pælerot, noe som gjør at slike er mer utsatt for at hele stammen knekker enn at roten velter.

Ettersom større trær er mer vindutsatt enn mindre, er rotvelter oftest noe man ser etter større trær. Å hogge rotvelter kan derfor være risikofylt og skal helst gjøres av fagfolk. Når stammen kappes, kan rotdelen falle bakover eller fremover og skade den som står i nærheten. Ved hogst vinterstid kan rotdelen bli stående inntil den tiner. Etter tining kan rotdelen så falle ukontrollert.

Det er livsfarlig å leke på rotvelter. Det er store spenninger i en rotvelt, spesielt er det farlig hvis stammen er brukket eller ved mildere temperatur.

## Referanser


## Eksterne lenker
*
Nakenfingergekkoer

* *Gymnodactylus amarali*
* *Gymnodactylus darwinii* 
* *Gymnodactylus geckoides* 
* *Gymnodactylus guttulatus* 
* *Gymnodactylus vanzolinii* 

**Nakenfingergekkoer** er en slekt av gekkoer.

Alle artene i denne slekten er små, nattaktive og lever på marka. Leveviset er best kjent hos *G. geckoides*, som eter insekter og legger ett egg. Slekten er endemisk for Brasil. *G. darwinii* lever i skogbeltet langs atlanterhavskysten (*[[mata atlântica]]*). De andre artene finnes i tørrere naturtyper i innlandet, som *[[cerrado]]* og *[[caatinga]]*.

Slekten *Gymnodactylus* ble av Boulenger og andre på slutten av 1800- og begynnelsen av 1900-tallet brukt som et oppsamlingstaxon for ulike gekkoer uten festeskiver fra mange deler av verden. De fleste artene er nå flyttet til andre slekter, for eksempel *Cyrtodactylus*, *Cyrtopodion*, *Geckoella*, *[[Mediodactylus]]* og *[[Nactus]]*. Typearten for *Gymnodactylus* er *G. geckoides*, og slekten omfatter derfor nå bare brasilianske arter. 

## Litteratur
* 
* 
* 
* 

## Eksterne lenker
* 
.
Pælerot

Ordet ***pælerot*** brukes om en grov, vertikal hovedrot som dannes fra kimroten.

Hvis kimroten i stedet blir erstattet med et system med mange omtrentlig jevntykke siderøtter, kalles rotsystemet trevlerot. Dette er karakteristisk for enfrøbladete planter, men kan også finnes blant tofrøbladete planter. 

Pælerot er opprinnelig en tilpasning til tørre levesteder med dyptliggende grunnvann, men det er flere eksempler på arter med pælerot, som har tatt en nisje i områder med mye vann. 

## Eksempler på planter med pælerot
* Trær 
** Agnbøk (*Carpinus betulus*) 
** Pære (*Pyrus communis*) 
** Storrobinia (*Robinia pseudoacacia*) 
** Sommereik (*Quercus robur*) 
** Vintereik (*Quercus petraea*) 
* Busker 
** Gyvel (*Cytisus scoparius*) 
** Lavendel (*Lavandula angustifolia*) 

* Stauder 
** Poppelrose (*Lavatera thuringiaca*) 
** Steppesalvie (*Salvia nemorosa*)

## Referanser



## Eksterne lenker
*
The Drug

«**The Drug**» er den første singelen fra den norske elektronikaduoen Röyksopps fjerde album *[[Senior (album)|Senior]]*. Låta ble utgitt som digital nedlastning 8. august 2010

Sangen ble gjort tilgjengelig i sin helhet på bandets Soundcloud-side.

## Sporliste
Alle sanger er skrevet av Röyksopp
#«The Drug» – 5:58

## Referanser
Bruce Johnston

**Bruce Arthur Johnston** (født **Benjamin Baldwin** 27. juni 1942) er en amerikansk sanger, bassist, pianist, keyboardist, plateprodusent, studiomusiker og låtskriver mest kjent som medlem av The Beach Boys. Han ble med i bandet 9. april 1965 da han tok over for Glen Campbell som Brian Wilsons erstatter under bandets konserter. Johnstons første innspilling med The Beach Boys var på hitlåten «California Girls». 

## Karriere
Johnston ble adoptert av William og Irene Johnston, og vokste opp i Brentwood i Los Angeles. Han tok pianotimer som ung, og ble med i sitt første pop-band under high school-tiden. Han spilte allerede da sammen med kjente artister som Phil Spector, Ritchie Valens, Everly Brothers og Eddie Cochran.

I 1959 var han for første gang med på en hitlåt, da han arrangerte og spilte på Sandy Nelsons låt «Teenbeat», som ble en topp ti-hit på Billboard Hot 100-listen. Samme året spilte han inn sin første singel under eget navn, «Take This Pearl», i duoen Bruce & Terry sammen med Terry Melcher. Han startet karrieren som plateprodusent og låtskriver i 1960 for plateselskapet Del-Fi Records, og fortsatte også sin karriere som sanger og musiker.

Våren 1965 ble han fast erstatter for Brian Wilson i The Beach Boys under konserter, etter at Glen Campbell ønsket å fortsette sin karriere som soloartist. Han var også med som vokalist på en rekke av bandets mest kjente album, som blant andre *[[Pet Sounds]]*, det uutgitte albumet *[[Smile (The Beach Boys-album)|SMiLE]]*, *[[Smiley Smile]]*, *[[Wild Honey]]*, *[[Sunflower]]* og *[[Surf's Up (album)|Surf's Up]]* før han forlot The Beach Boys i 1971. 
 
Johnston forsatte å skrive låter, og vant Grammy for årets beste sang i 1976 med låten «I Write the Songs». Originalversjonen ble spilt inn av Barry Manilow, og sangen ble senere blitt spilt inn av en mengde artister, også av Frank Sinatra. Johnston var også en ofte benyttet studiomusiker, og var blant annet med som bakgrunnsvokalist på Elton Johns låt «Don't Let the Sun Go Down on Me» og på Pink Floyds album *[[The Wall]]*.

I 1979 ble han med i The Beach Boys igjen etter at Brian Wilson ba han om å bidra som vokalist og medprodusent på albumet *[[L.A. (Light Album)]]*. I 1980 var han produsent alene på bandets neste album, *[[Keepin' the Summer Alive]]*. Han er per 2011 medlem av Beach Boys Band, sammen med blant andre Mike Love. Beach Boys Band er et rent turnéband som spiller de gamle Beach Boys-låtene, og holder bortimot 170 konserter årlig.

## Referanser


## Eksterne lenker
* 
* 
* 
* Beach Boys Band &ndash; turnébandet
Spiring

**Spiring** er prosessen der en plante eller sopp kommer til eksistens fra et frø eller spore og begynner veksten. Det vanligste eksemplet på spiring fra et frø av en blomsterplante eller nakenfrøet plante. 

## Se også

* Spire
Rudi Wanner

**Rudolf «Rudi» Wanner** (født 28. januar 1951 i Seefeld) er en østerriksk tidligere skihopper som representerte SC Seefeld.

Han deltok i den tysk-østerrikske hoppuka fra 1971 til 1979, og ble nummer 5 sammenlagt i 1975/76. 5.-plass var også hans beste plassering i enkeltrenn i Hoppuka; han greide det i Innsbruck 4. januar 1976. Han ble nummer 2 i rennet Kongsberg Cup i storbakken i Planica 12. april 1975.

Rudi Wanner var med i OL i 1972 og 1976, med 7.-plass i normalbakken i Seefeld (Innsbruck) i 1976 som beste plassering. Han ble nummer 21 i storbakken i VM i Falun i 1974. I VM i skiflyging ble han nummer 15 i Planica i 1972 og nummer 20 i Oberstdorf i 1973.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Rudi Wanner  (besøkt 22. april 2011)
* Planica 1934-2011: All international competitions, all podium winners and competitors with the longest ski jumps and flights

## Eksterne lenker
*
Northcote

**Northcote** kan vise til:

**Personer**
* Geoffry Northcote (1881–1948), britisk koloniadministrator
* Henry Northcote (peker)
* James Northcote (1746–1831), britisk maler
* James Spencer Northcote (1821–1907), britisk prest og forfatter
* Stafford Northcote, 1. jarl av Iddesleigh (1818–1887), britisk politiker

**Stedsnavn**
* Northcote (Devon) i England
* Northcote (Auckland) på New Zealand
** Northcote Central
* Northcote (Christchurch)
* Northcote (Victoria)
Thornbury

**Thornbury** kan vise til:

## Stedsnavn
**Australia**
* Thornbury (Victoria)
* Thornbury jernbanestasjon

**Canada**
*Thornbury (Ontario)

**Storbritannia**
*Thornbury (Devon)
*Thornbury (Herefordshire)
*Thornbury (South Gloucestershire)
**Thornbury Castle
*Thornbury (West Yorkshire)

**New Zealand**
*Thornbury (New Zealand)

**USA**
*Thornbury (Pennsylvania)

## Personer
* George Walter Thornbury

## Se også
*Thornborough (peker)
*Thornaby-on-Tees
*Thornburg (Pennsylvania)
*Thornby (peker)
*The Wild Thornberrys, tegneserie som ofte er feilstavet  *Thornburys*